Λεύκιος Άννιος Βάσσος

Ο Λεύκιος Άννιος Βάσσος, λατιν.: Lucius Annius Bassus ήταν Ρωμαίος συγκλητικός της πρώιμης Ρωμαϊκής Αυτοκρατορίας, του οποίου η γνωστή σταδιοδορμία άκμασε υπό τη βασιλεία του Βεσπασιανού. Υπήρξε ύπατος στο διάστημα (nundinium) του Νοεμβρίου έως τον Δεκέμβριο του 70 μ.Χ., ως συνάδελφος του Γάιου Λαικάνιου Βάσσου Καικίνα Παίτου.Paul Gallivan, "The Fasti for A. D. 70-96", Classical Quarterly, 31 (1981), pp. 187, 213


Η παλαιότερη ιστορική αναφορά στον Βάσσο, προέρχεται από μία επιγραφή από το Κούριον της Κύπρου, όπου ήταν κυβερνήτης. Αυτή η επιγραφή, η οποία μπορεί να χρονολογηθεί μεταξύ 22 Αυγούστου 65 και 22 Αυγούστου 66, μαρτυρεί την ανέγερση ενός αγάλματος προς τιμήν του Αυτοκράτορα Νέρωνα κατά τη διάρκεια της θητείας του Βάσσου.IGR III.971; this inscription is fully discussed by Terence Bruce Mitford, The Inscriptions of Kourion (Philadelphia: American Philosophical Society, 1971), pp. 153-157 Η επόμενη εμφάνισή του είναι στον Τάκιτο, ο οποίος μας λέει ότι ο Βάσσος ήταν διοικητής της Λεγεώνας ΧΙ Κλαυδίας, που είχε σταθμεύσει στη Δαλματία. Ο Τάκιτος δηλώνει ότι ο Βάσσος χειραγώγησε τον παραπονεμένο κυβερνήτη της Δαλματίας, Μάρκο Πομπήιο Σιλβάνο Σταβέριο Φλαβίνο, ώστε να υποστηρίξει τον Βεσπασιανό την κρίσιμη στιγμή.Tacitus, Histories, III.50

Ο Βάσσος μπορεί να έζησε μέχρι την πρώτη δεκαετία του 2ου αι. μ.Χ. Ο Πλίνιος ο Νεότερος, σε μία επιστολή με την οποία συνιστούσε τον Κλαύδιο Πολλίωνα στον φίλο του Γάιο Ιούλιο Κορνούτο Τέρτυλλο, αναφέρει ότι ο Πολλίων είχε γράψει μία ευνοϊκή βιογραφία του πρόσφατα αποβιώσαντος Βάσσου, «μία ευγενή χειρονομία άξια επαίνου, καθώς είναι τόσο ασυνήθιστη, αφού πολλοί επικαλούνται τη μνήμη των νεκρών μόνο και μόνο για να γκρινιάζουν γι' αυτούς».Pliny, Epistulae, VII.31.5

 Παραπομπές 

Κατηγορία:Ρωμαίοι ύπατοι του 1ου αιώνα